Informácia
o plnení opatrení prijatých k  analýze tvorby a použitia správnych fondov Sociálnej poisťovne a Národného úradu práce

1.  Sociálna poisťovňa (ďalej len „SP“)

	Analýza výdavkov správneho fondu SP sa opiera o prehľad skutočne vynaložených výdavkov - nákladov správneho fondu za rok 2002  a očakávanú skutočnosť v roku 2003, v štruktúre základného členenia ekonomickej klasifikácie. 

Tvorba a vývoj správneho fondu – v zmysle zákona číslo 274/1994 Z. z. o Sociálnej poisťovni je správny fond určený na krytie výdavkov súvisiacich s činnosťou orgánov SP a tvorí sa najviac vo výške 3, 5 % z výberu poistného na nemocenské poistenie, dôchodkové zabezpečenie a poistenie zodpovednosti za škodu  a príjmov plynúcich z majetku SP. 
	Národná rada Slovenskej republiky vo svojom uznesení k rozpočtu SP na príslušný rok určuje výšku výdavkov správneho fondu.

	Za východiskový rok pre účely analýzy možno považovať rok 1999, v ktorom sa SP v návrhu rozpočtu správneho fondu zaviazala zabezpečiť zverený výkon činnosti znížením objemov výdavkov správneho fondu. Vzhľadom na prijatý úsporný režim správne náklady v percentuálnom vyjadrovaní predstavovali 3,2 % základne pre tvorbu správneho fondu.  

V roku 2002 sa v rozpočte SP predpokladal a skutočne dosiahol limit tvorby správneho fondu v sume 2 920 495 tis. Sk.
V roku 2003 je určená tvorba správneho fondu v sume 2 857 294 tis. Sk. Tento limit vychádza z predpokladanej tvorby správneho fondu (3 % určenej základne) v objeme 2 918 899 tis. Sk zníženej o sumu 61 605 tis. Sk. Táto suma predstavuje v absolútnom vyjadrení zníženie medziročného nárastu priemerného platu zamestnancov Sociálnej poisťovne v roku 2003 z pôvodne navrhovaných 10 % na 5 %.
Vychádzajúc zo schváleného rozpočtu SP na rok 2003, tvorba správneho fondu predstavuje 2,94 % z určenej základne, čo je v porovnaní so schválenou tvorbou správneho fondu v roku 2002 (3,2 %) menej o 0,26 %-uálneho bodu. V tomto roku sa zo správneho fondu okrem financovania základných potrieb zabezpečuje financovanie nových úloh súvisiacich s úhradou na zdravotné výkony na  účely sociálneho zabezpečenia, nárastu cien energií a nákladov súvisiacich s nevyhnutnou prípravou výkonných orgánov na uplatnenie dôchodkovej reformy.

	Vývoj skutočných nákladov (výdavkov) správneho fondu SP za roky 1999 až 2003 a očakávaná skutočnosť za rok 2003 – podiel na vybraných druhov nákladov je uvedený v prílohe č. 1.

Použitie správneho fondu – v roku 2002 použitie správneho fondu zabezpečovala SP  vo dvoch rovinách:

•	základným rozpisom rozpočtu správneho fondu, ktorý v zásade vychádza zo skutočnosti roku 2001, s premietnutím predpokladaných cenových vplyvov. Takto stanovená suma vo výške 2 646 698 tis. Sk je limitom rozpisu rozpočtu správneho fondu, ktorý zodpovedá 2,9 %-nej tvorbe z určenej základne;
•	rozpisom rozpočtu účelovo viazaných prostriedkov v sume 273 797 tis. Sk vytvorenej rozdielom zo sumy základného rozpisu rozpočtu (2 646 698 tis. Sk) až do výšky 3,2 %-nej tvorby správneho fondu (2 920 495 tis. Sk). Použitie týchto finančných prostriedkov je viazané, v súlade s „Pravidlami financovania a hospodárenia Sociálnej poisťovne“, na súhlas správnej rady SP. Tieto finančné prostriedky sú určené na finančné krytie, základným rozpisom rozpočtu nezabezpečených úloh.
V roku 2003 sa zo správneho fondu, okrem financovania základných potrieb na činnosť výkonných a samosprávnych orgánov SP zabezpečuje finančné krytie novej úlohy súvisiacej:
-     s úhradou za zdravotné výkony na účely sociálneho zabezpečenia, 
-	nárastu cien energií a s tým súvisiace predpokladané cenové vplyvy v oblasti prác, tovarov a služieb a nárast cien za výkony pôšt,
-	nákladov (výdavkov) súvisiacich s nevyhnutnou prípravou výkonných orgánov Sociálnej poisťovne na uplatnenie dôchodkovej reformy. 
Investičné náklady - podiel investičných výdavkov na celkových nákladoch správneho fondu sa pohyboval v rozpätí od 13,7 % do 25,92 % a mal nepravidelný priebeh. Najvyšší podiel bol dosiahnutý v roku 2002, kedy investičné výdavky dosiahli výšku 717 710 tis. Sk.
Neinvestičné náklady súviseli so zabezpečením funkčnosti výkonných orgánov SP, t. j. ústredie a 38 pobočiek. Bežné výdavky zaznamenali priemerný medziročný nárast(očakávanú skutočnosť) 6,91 %-uálneho bodu, v tom platy nárast o 4,50 %-uálneho bodu, tovary a služby nárast o 9,41 %-uálneho bodu.

Základné položky ovplyvňujúce použitie správneho fondu zaznamenali z hľadiska medziročného nárastu nasledovný vývoj:

Ukazovateľ	Index 2002/2001x100	Index 2003/2002x100	
Bežné výdavky	111,34	107,93	
v tom:  - platy	108,77	105,99	
            - poistné a príspevok 
               zamestnávateľa do           
               poisťovní a NÚP 
             - tovary a ďalšie služby	108,48
115,34	109,03
121,70	
Kapitálové výdavky	138,00	75,25	
v tom: - všeobecné investície	143,97	75,46	
           - výdavky na informačno    
             -komunikačné   
              technológie	132,33	75,03	

Priemerný evidenčný počet zamestnancov  - v roku 2002 vzrástol tento ukazovateľ oproti predchádzajúcemu roku o 54 osôb, t. j. na 4 581, z dôvodu zabezpečovania agendy súvisiacej s poistením zodpovednosti zamestnávateľa za škodu pri pracovnom úraze a pri chorobe z povolania.
 V roku 2003 sa predpokladá očakávaná  skutočnosť   priemerného  evidenčného  počtu  zamestnancov vo výške 4 653 osôb. Nárast počtu zamestnancov súvisí s povoleným prekročením počtu zamestnancov k 31. 12. 2003 pri dodržaní rozpočtovaného objemu prostriedkov na platy.
Priemerný mesačný plat zamestnanca - vzrástol v roku 2002 oproti roku 2001 o 7,9 %, t. j. na 15 835 Sk. V rozpise rozpočtu na rok 2003 sa   predpokladá   s  nárastom  priemerného  mesačného platu  oproti roku 2002  o  4,5 %,  t. j. na 16 551 Sk.

2.	   Národný úrad práce (ďalej len „NÚP“)  

Tvorba správneho fondu  NÚP je upravená v § 76 zákona NR SR č. 387/1996 Z. z. o zamestnanosti  v znení neskorších predpisov, podľa ktorého sa správny fond tvorí: 

•	najviac vo výške 16 % zo súčtu príjmov základného fondu bežného roka a príjmov garančného fondu v bežnom kalendárnom roku,
•	z prijatých úverov poskytnutých na správu a činnosť NÚP,
•	z dobrovoľných darov poskytnutých na správu a činnosť NÚP,
•	z ostatných príjmov súvisiacich so správou a činnosťou NÚP,
•	zo zostatku správneho fondu z predchádzajúceho kalendárneho roku.  
Rozpočet NÚP na príslušný kalendárny rok schvaľuje Národná rada Slovenskej republiky. 

Prehľad o čerpaní nákladov správneho fondu v členení podľa rokov a vybraných ukazovateľov je znázornený v nasledujúcej tabuľke: 

Položka	
Skutočnosť rok 2001	
Skutočnosť rok 2002	
Index 2002/2001

Náklady SF spolu
	
1 524 080	
1 698 787	
111,46	

1.Investičné  náklady
   v tom:  stavebné
               výpočtová technika
         a reprograf. technika
         ostatné 

2. Neinvestičné náklady
    v tom: mzdové náklady
               zákonné soc. poistenie
               fixné náklady
               ostatné náklady	
141 529
670622

52460
21 447

1 382 551
735 309
273 669
130 680
242 901	
167 091
72425

50383
440283

1 531 696
794 499
292 604
155 607
288 986	
11,06
107,10

96,04
206,48

110,79
108,05
106,92
119,07
118,97

Fixné náklady na 1 zamestnanca/  
 rok ( v Sk)

Ostatné náklady na 1 zamestnanca/
 rok ( v Sk) 

 Inflácia

24 408

45 368

7,10 %	

28 359

52 662

3,30 %

	

116,19

116,08	

	NÚP zabezpečoval investičnú činnosť za sledované obdobie na úrovni nevyhnutnej dostavby a rekonštrukcie budov vo vlastníctve štátu v správe NÚP. 

	Investičné výdavky vynaložené na informačný systém sa pohybovali na úrovni 48-55 % ročných požiadaviek a boli použité predovšetkým na nákup hardwaru (počítače a tlačiarne – nevyhnutná obnova, z dôvodu výmeny zastaralých  a nefunkčných), ako aj postupné budovanie štruktúrovaných kábelážnych systémov.   

Ďalšiu významnú časť čerpania nákladov správneho fondu tvoria fixné náklady, t.j. nájomné, energie a poštovné, ktoré priamo súvisia najmä s priestorovým umiestnením výkonných orgánov NÚP a s činnosťou NÚP, ktoré nie je možné ani reštrikčnými opatreniami výrazne ovplyvniť. Zostávajúce ostatné neinvestičné náklady, ktoré predstavujú najmä spotrebné náklady (materiál, pohonné hmoty, opravy a údržba) premietajú pri uplatňovaní prísnych reštrikčných opatrení len nárast spotrebných cien v hospodárstve SR v roku 2002. 

Prehľad o počte zamestnancov a priemernej mzde uvádza nasledovná tabuľka:

Ukazovateľ	Skutočnosť
rok 2001	Skutočnosť
rok 2002	

Priemerný evidenčný počet zamestnancov 
v tom: a) kmeňový zamestnanci
          z toho: OÚP
                      KÚP
                       GR
           b) VPP
           	
5311
5000
4466
336
198
311	
5487
5060
4488
332
240
427	

Priemerná mzda – NÚP ( v Sk)
	
11 283,-	
12 226,-	

Priemerná mzda – SR ( v Sk)
	
11 430,-	
12 340,-	

Nárast počtu zamestnancov NÚP v roku 2002 súvisel najmä so zabezpečením prác vyplývajúcich z prijatých noviel zákona o zamestnanosti v závere roka 2001.

Priemerná mzda zamestnancov NÚP ani v roku 2002 nedosiahla úroveň priemernej mzdy v SR uvádzanej Štatistickým úradom Slovenskej republiky.
	
Analýza jednotlivých nákladových položiek je obsiahnutá  vo výročných správach NÚP, každoročne predkladaných Národnej rade Slovenskej republiky na schválenie spolu so správou o vykonaní auditu nezávislou audítorskou spoločnosťou.

	Národná rada Slovenskej republiky schválila zákon o sociálnom poistení, podľa ktorého kompetencie v oblasti výberu príspevkov na poistenie v nezamestnanosti, poskytovania dávky v nezamestnanosti a výberu príspevku na garančné poistenie ako aj uhrádzanie nárokov oprávnených subjektov  t.j. výplata dávky v nezamestnanosti a dávky garančného poistenia prechádzajú  na Sociálnu poisťovňu.   
	
Uznesenie vlády Slovenskej republiky 905 z 21. augusta 2002 bolo prijaté v predchádzajúcom volebnom období. Vláda Slovenskej republiky uznesením číslo 1202 zo 4. novembra 2002 schválila Programové vyhlásenie, v ktorom deklarovala, že súčasťou reformy riadenia verejných financií bude aj zefektívnenie vzťahov medzi štátným rozpočtom a ostatnými zložkami verejných financií, ako sú Sociálna poisťovňa, Národný úrad práce a zdravotné poisťovne“.
	
Vláda sa zaviazala navrhnúť reformu Národného úradu práce a poistenia v nezamestnanosti tak, aby sa dosiahla lepšia koordinácia politiky trhu práce, zrušili sa krajské úrady práce posilnila sa spätná väzba na podmienky miestnych trhov práce.
	
	Národná  rada  Slovenskej   republiky  prijala  zákon, ktorým sa s účinnosťou od 1. januára  2004 ruší NÚP a vytvárajú sa orgány štátnej správy na úseku sociálnych vecí a služieb zamestnanosti, ktoré preberú kompetencie NÚP. Novovytvorené orgány štátnej správy budú v rámci svojej činnosti hospodáriť s prostriedkami štátneho rozpočtu v zmysle zákona č. 330/1995  Z. z. o rozpočtových pravidlách v znení neskorších predpisov  a podliehať režimu kontroly v zmysle zákona NR SR č. 10/1996 Z. z. o kontrole v štátnej správe v znení neskorších predpisov a v režime zákona č. 502/2002 Z. z. o finančnej kontrole.   

	V dôsledku uvedených inštitucionálnych zmien stratia opodstatnenosť opatrenia tvoriace prílohu č.1 uznesenia vlády Slovenskej republiky číslo 905 z 21. augusta 2002 vo vzťahu k Národnému úradu práce.